ตำบลหินลาด (อำเภอบ้านกรวด)

ตำบลหินลาด เป็นตำบลหนึ่งในอำเภอบ้านกรวด จังหวัดบุรีรัมย์ ตั้งอยู่ทางตอนใต้ของจังหวัดบุรีรัมย์ ห่างจากตัวจังหวัดประมาณ 65 กิโลเมตร ห่างจากที่ว่าการอำเภอประมาณ 11 กิโลเมตร

**ประวัติ**
ตำบลหินลาดเดิมขึ้นอยู่กับตำบลโนนเจริญ อำเภอบ้านกรวด จังหวัดบุรีรัมย์ ต่อมาได้แยกตั้งเป็นตำบลหินลาด เมื่อปี พ.ศ. 2522  ปัจจุบันมี นายคำรณ สิมวิเศษ เป็นกำนัน 

**ภูมิศาสตร์**

**ที่ตั้งและอาณาเขต**
ตำบลหินลาดมีอาณาเขตติดต่อกับตำบลข้างเคียงดังนี้- ทิศเหนือ ติดต่อกับ ตำบลเขาดินเหนือ ตำบลหนองบอน (อำเภอประโคนชัย)- ทิศตะวันออก ติดต่อกับ ตำบลโนนเจริญ- ทิศใต้ ติดต่อกับ ตำบลจันทบเพชร ตำบลปราสาท- ทิศตะวันตก ติดต่อกับ ตำบลบ้านกรวด ตำบลเขาคอก (อำเภอประโคนชัย) และตำบลหนองบอน (อำเภอประโคนชัย)

**ภูมิประเทศ**
สภาพโดยทั่วไปของตำบลหินลาดด้านทิศใต้เป็นที่ราบสูง ด้านทิศตะวันออกเป็นที่ดอน ส่วนทางด้านทิศเหนือ และทิศตะวันตกเป็นที่ลุ่ม  และสภาพทั่วไปเป็นดินร่วนปนทราย 

**ภูมิอากาศ**
ตำบลหินลาด มีสภาพอากาศแบ่งออกเป็น 3 ฤดู ดังนี้- ฤดูร้อน: ปลายเดือนกุมภาพันธ์ ถึงพฤษภาคม- ฤดูฝน: เดือนพฤษภาคม ถึงตุลาคม- ฤดูหนาว: เดือนพฤศจิกายน ถึงกุมภาพันธ์

**การแบ่งเขตการปกครอง**
ตำบลหินลาดแบ่งเขตการปกครองออกเป็น 9 หมู่บ้านคือ- หมู่ที่ 1 บ้านถนนน้อย- หมู่ที่ 2 บ้านละหานทรายเก่า- หมู่ที่ 3 บ้านละหานทรายใหม่- หมู่ที่ 4 บ้านหินลาด- หมู่ที่ 5 บ้านหินลาด- หมู่ที่ 6 บ้านหินลาด- หมู่ที่ 7 บ้านหนองม่วง- หมู่ที่ 8 บ้านโนนค้อ- หมู่ที่ 9 บ้านหินลาด

**การคมนาคม**
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้- ทางหลวงชนบท บร.4029 เชื่อมการคมนาคมระหว่างบ้านโนนเจริญกับบ้านพาชี- ทางหลวงชนบท บร.3056 เชื่อมการคมนาคมระหว่างบ้านโคกกระชายกับบ้านกรวด- ทางหลวงชนบท บร.3042 เชื่อมการคมนาคมระหว่างบ้านตาปางกับบ้านโคกยาง ออกสู่ทางหลวงแผ่นดินหมายเลข 2445

**โทรคมนาคม**
มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย มีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว

**สาธารณสุข**
 โรงพยาบาลของรัฐ ขนาด 4 เตียง จำนวน 1 แห่ง คือ โรงพยาบาลส่งเสริมสุขภาพตำบลบ้านละหานทรายใหม่


**ประชากรศาสตร์**
ตำบลหินลาดมีประชากรทั้งหมด 6,303 คน ประชากรส่วนใหญ่เป็นคนไทยอีสาน (ลาว) รองลงมาคือ เขมร
ด้านภาษา ภาษาไทยถิ่นอีสานเป็นภาษาที่พูดกันที่มากที่สุดในตำบลหินลาด นอกเหนือจากนั้นจะเป็นภาษาเขมร กูย ไทย


**วัฒนธรรม**
ด้านประเพณีวัฒนธรรม มีงานประจำปี คือ ประเพณีบุญบั้งไฟ ซึ่งเป็นประเพณีประจำตำบล ประเพณีบุญบวงสรวงปราสาทถมอ ประเพณีวันขึ้นปีใหม่ ประเพณีสงกรานต์ ประเพณีลอยกระทง

**ด้านการศึกษา**
การจัดการศึกษาในตำบลหินลาด มีตั้งแต่ระดับก่อนประถมศึกษาจนถึงระดับมัธยมศึกษา- ระดับก่อนประถมศึกษา 1 แห่ง คือ ศูนย์พัฒนาเด็กเล็ก องค์การบริหารส่วนตำบลหินลาด- ระดับก่อนประถมศึกษาและระดับประถมศึกษา 3 แห่ง ได้แก่ โรงเรียนบ้านหินลาด  โรงเรียนบ้านละหานทรายเก่า โรงเรียนบ้านถนนน้อย - ระดับก่อนประถมศึกษา ประถมศึกษาและระดับมัธยมศึกษา (โรงเรียนขยายโอกาส) 1 แห่ง คือ โรงเรียนบ้านละหานทรายใหม่
ศูนย์การเรียนชุมชนประจำตำบล มี 1 แห่ง คือ ศูนย์ กศน.ตำบลหินลาด

**วัด**
จำนวนวัดในเขตตำบลหินลาด มีทั้งหมด 6 แห่ง คือ - วัดบ้านถนนน้อย- วัดบ้านละหานทรายเก่า- วัดพุทธบูชา- วัดศิลาธรรมมิกการาม- วัดเบญจศิลาราม- วัดป่าเทพนิมิต- วัดบ้านหนองแวง
มีสำนักสงฆ์  1  แห่ง คือ  - สำนักสงฆ์ป่าโนนสวรรค์ 

**สถานที่สำคัญ**
 ปราสาทถมอ- เตาเผานายเจียน

**อ้างอิง**

**แหล่งข้อมูลอื่น**
  เว็บไซต์ทางการขององค์การบริหารส่วนตำบลหินลาด date=2022-02-12 
หินลาด
หินลาด
หินลาด